Levon Aronjan, üks neljast, kes 2007. aasta pretendentide turniiril kvalifitseerus MM-turniirile
Péter Lékó, üks neljast, kes 2007. aasta pretendentide turniiril kvalifitseerus MM-turniirile
Aleksandr Grištšuk, üks neljast, kes 2007. aasta pretendentide turniiril kvalifitseerus MM-turniirile
Boris Gelfand, üks neljast, kes 2007. aasta pretendentide turniiril kvalifitseerus MM-turniirile
16-aastane Magnus Carlsen pretendentide turniiril esimesest ringist küll edasi ei pääsenud, kuid hiljem (2013) tuleb maailmameistriks ja jääb aastateks maleeliidi esinumbriks
**2007. aasta male MM-võistluste tiitlipretendentide turniir** (inglise keeles *World Chess Championship Candidates Tournament 2007*) oli 2007. aastal Elistas peetud male MM-võistluste pretendentide turniir, mille neli edukamat kvalifitseerusid samal aastal Méxicos toimunud MM-turniirile. 

2007. aasta pretendentide turniir peeti 26. maist kuni 14. juunini 2007 Elistas. Osavõtjaid oli 16. Peakohtunikuna tegutses rahvusvaheline arbiiter Andrzej Filipowicz Poolast.

Novembris 2006 teatas FIDE president Kirsan Iljumžinov, et turniiri auhinnafondi annab FIDE 160 000 USA dollarit ja ta ise annetab enda isiklikust fondist 320 000 USA dollarit.

Reglement
---------

Mängiti kaks ringi nokautsüsteemis. Iga kohtumine (matš) koosnes kuuest partiist. Viigilise tulemuse korral (3:3) selgus edasipääseja lisapartiide abil (kiir- ja välkpartiid). Matši põhipartiid (kuus) mängiti ajakontrolliga 120 minutit 40 käigule, seejärel 60 minutit järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta.

Osavõtjate kvalifitseerumine
----------------------------

Noorima osavõtjana pääses pretendentide turniirile 16-aastane norralane Magnus Carlsen, tulevane maailmameister (2013. aastast). Maleajaloos on pretendentide turniiridel sama noorelt mänginud vaid ameeriklane Robert Fischer (hilisem maailmameister), kes osales 1959. aasta pretendentide turniiril. 

| Osavõtja | Vanus | ELO-reiting | Кvalifitseerumine turniirile |
| --- | --- | --- | --- |
| Ungari Péter Lékó | 27 | 2738 | 2005. aasta FIDE MM-turniiri 5.–8. koha saanud maletajad¹ |
| Usbekistan Rustam Qosimjonov | 27 | 2677 |
| Inglismaa Michael Adams | 35 | 2734 |
| Ungari Judit Polgár | 30 | 2727 |
| Armeenia Levon Aronjan | 24 | 2759 | Viimase maailma karikaturniiri (2005) 10 edukamat. Kuna kolmanda koha saanud Étienne Bacrot kvalifitseerus turniirile kõrge reitingu tõttu, siis pääses pretendentide turniirile maailma karikaturniiril ka 11. koha saanud Vladimir Malahhov |
| Ukraina Ruslan Ponomarjov | 23 | 2717 |
| Venemaa Aleksandr Grištšuk | 23 | 2717 |
| Venemaa Jevgeni Barejev | 40 | 2643 |
| Iisrael Boris Gelfand | 39 | 2733 |
| Venemaa Sergei Rublevski | 32 | 2680 |
| Türgi Mihail Gureviç | 48 | 2639 |
| Ameerika Ühendriigid Gata Kamsky | 33 | 2705 |
| Norra Magnus Carlsen | 16 | 2693 |
| Venemaa Vladimir Malahhov | 26 | 2679 |
| Prantsusmaa Étienne Bacrot | 24 | 2709 | Kaks kõrgema reitinguga maletajat FIDE reitingutabelist ülejäänute seast |
| Rootsi Alexéi Shírov | 34 | 2699 |
|

¹) 2005. aasta FIDE MM-turniiri 1.–4. koha saanud maletajad kvalifitseerusid otse 2007. aastal Méxicos toimunud MM-turniirile

Turniiri lõpptulemus
--------------------

Kaheringiline nokautsüsteemis mängitud 16 osavõtjaga turniiri eesmärk oli selgitada neli edasipääsejat kolm kuud hiljem Méxicos alanud MM-turniirile. 

| Turniiri esimene ring |
| --- |
| Edasipääseja teise ringi | Väljalangeja | Tulemus |
| Armeenia **Levon Aronjan** | Norra Magnus Carlsen | 4:2 |
| Ungari **Péter Lékó** | Türgi Mihail Gureviç | 3½:½ |
| Venemaa **Sergei Rublevski** | Ukraina Ruslan Ponomarjov | 3½:2½ |
| Iisrael **Boris Gelfand** | Usbekistan Rustam Qosimjonov | 5½:3½ |
| Ameerika Ühendriigid **Gata Kamsky** | Prantsusmaa Étienne Bacrot | 3½:½ |
| Venemaa **Aleksandr Grištšuk** | Armeenia Vladimir Malahhov | 3½:1½ |
| Venemaa **Jevgeni Barejev** | Ungari Judit Polgár | 3½:2½ |
| Hispaania **Alexéi Shírov** | Inglismaa Michael Adams | 5½:3½ |
|

  


| Turniiri teine ring |
| --- |
| Edasipääseja MM-turniirile | Väljalangeja | Tulemus |
| Armeenia **Levon Aronjan** | Hispaania Alexéi Shírov | 3½:2½ |
| Ungari **Péter Lékó** | Venemaa Jevgeni Barejev | 3½:1½ |
| Venemaa **Aleksandr Grištšuk** | Venemaa Sergei Rublevski | 5½:3½ |
| Iisrael **Boris Gelfand** | Ameerika Ühendriigid Gata Kamsky | 3½:1½ |

### Pretendentide turniirilt MM-turniirile kvalifitseerusid:

* Armeenia Levon Aronjan
* Ungari Péter Lékó
* Venemaa Aleksandr Grištšuk
* Iisrael Boris Gelfand

Pretendentide sekundandid
-------------------------

Tiitlivõistlustel ja muudel tähtsamatel malevõistlustel on osavõtjatel enamasti abiks sekundandid. Nii ka siin. Meedia teatel olid osalistel järgmised sekundandid: Péter Lékól GM Aršak Petrosjan, Rustam Qosimjonovil GM Saidali Yo‘ldoshev ja GM Daniel Fridman, Judit Polgáril GM Artur Jussupow ja GM Alexander Chernin, Levon Aronjanil GM Gabrijel Sarkisjan, Ruslan Ponomarjovil GM Mõhhailo Golubev ja GM Juri Kruppa, Aleksandr Grištšukil GM Dmitri Jakovenko ja GM Andreï Chtchekatchev, Jevgeni Barejevil GM Ernesto Inarkijev, Boris Gelfandil GM Pavlo Jeljanov ja GM Alexander Huzman, Sergei Rublevskil GM Maksim Sorokin, Mihail Gureviçil GM Mõhhailo Brodskõi, Magnus Carlsenil: isa ja GM Kjetil Aleksander Lie, Vladimir Malahhovil GM Aleksei Drejev ning Alexéi Shírovil GM Surya Shekhar Ganguly ja GM Liviu-Dieter Nisipeanu.

Sekundandid puudusid Michael Adamsil, Étienne Bacrot'l ja Gata Kamskyl.

Vaata ka
--------

* 2005. aasta FIDE MM-turniir males
* 2007. aasta MM-turniir males

Viited
------

1. ↑  FIDE: Candidates Tournament 2007 in Elista. en.chessbase.com, 19. november 2006
2. 1 2  Candidates Matches – Elista, Kalmykia. web.archive.org

Välislingid
-----------

* Candidates Matches and Computer Challenge to begin in Elista. en.chessbase.com, 25. mai 2007